***Ni contigo ni sin tí*** (u prevodu: "Ni sa tobom, ni bez tebe*) je meksička telenovela, produkcijske kuće Televisa, originalno prikazana 2011.*

Sinopsis
--------

Nikol je talentovana dizajnerka koja radi u elegantnom butiku i sanja o trenutku kada će se oprobati u velikoj filmskoj produkciji. Živi u pansionu svoje majke, Donje Karo, i u neobičnom je odnosu sa Leom, jednim od stanara pansiona. Oboje imaju snažan karakter, te nije čudno što se svaki njihov razgovor završava svađom koja ubrzo preraste u smeh. Zaljubljeni su jedno u drugo, ali su jedini koji toga nisu svesni.

Leo se bavi prodajom knjiga i enciklopedija, održava predavanja u jednom muzeju i daje časove Brajeve azbuke. U ranoj mladosti ostao je slep, ali odbija da odaje utisak invalida. Šaljivdžija je, optimista, ženskaroš i obožavatelj kvalitetnog života. Iako je usepeo da u većoj meri prebrodi prepreke koje je izazvalo njegovo stanje, još uvek nosi u sebi manje traume zbog kojih odbija da prizna svoju ljubav Nikol. Veruje da se njena osećanja prema njemu svode na sažaljenje.

I ostali stanari pansiona imaju zanimljive životne priče, svi čine jednu veliku porodicu i vole da se našale na svačiji račun, ali i da budu solidarni u trenutku koji to zahteva. Među njima je i nedavno pridošla Hulija, koja svoju prošlost drži u strogoj tajnosti. Napustila je svog ljubavnika, Oktavija, starijeg i bogatog čoveka koji joj je pomogao da napusti klub za muškarce, u kom je od strane svoje tetke bila primorana da radi. Ubrzo upoznaje Ikera i među njima se rađa ljubav. Međutim, ne želeći da ga upliće u svoju prošlost, Hulija odlučuje da se udalji i od njega.

Iker ima brata i sestru. Njegov brat, Hose Karlos, je veliki ženskaroš, opsednut sa Nikol koja ga neprestano odbija. S druge strane, sestra Isabela ne podnosi prazan svet kome pripada, te odlučuje da život učini zabavnijim. Po dolasku u pansion pretvara se u siromašnu devojku, a kada upozna Lea počinje da gaji duboka osećanja prema njemu.

Nikol i Leo, kao i Iker i Hulija, moraju da prebrode velike prepreke, pobede svoje strahove, osećaje za krivicu, predrasude i nesporazume, kako bi na kraju uspeli jedni drugima da priznaju svoju ljubav i zajedno postignu sreću koju zaslužuju, a koja nekada izgleda nedostižno.

Uloge
-----

| Glumac | Uloga |
| --- | --- |
| Eduardo Santamarina | Leonardo *Leo* Korneho Fernandez |
| Laura Karmine | Nikol Lorenti Tinoko |
| Alesandra Rosaldo | Hulija Mistral |
| Erik Elijas | Iker Rivas Olmedo |
| Sabine Mousijer | Eleonor Kortazar Armenta |
| Sesar Bono | Galisio Lorenti |
| Marija Marsela | Karola *Donja Karo* Tinoko de Lorenti |
| Andrea Tore | Fabiola Eskalante |
| Himena Erera | Isabela Rivas Olmedo |
| Luz Marija Huarez | Irene Olmedo de Rivas |
| Gaston Tuset | Alehandro Rivas |
| Rikardo Franko | Hose Karlos Rivas Olmedo |
| Šaris Sid | Salma Rabago |
| Amparo Harido | Donja Adelita Čamaro |
| Maurisio Mehija | Marko Rabago |
| Lili Horet | Veronika Galindo Kortazar |
| Jousi Dijaz | Flora Torpe |
| Horhe Ortin | Don Čuj Turubjates |
| Robin Vega | Tobijas Marselino *Tobi* Topete |
| Mišel Renaud | Konsepsion *Koni* Čamaro |
| Pepe Gamez | Alfonso *Pančo* Čamaro |
| Brendon Peniče | Dijego Tores Landa |
| Rene Musi | Eduardo *Lalo* Garnika |
| Sači Tamaširo | Jolanda *Jola* Sorilja |
| Oskar Zamaniljo | Bosko Rosado |
| Marifer Galindo | Laura |
| Majte Valverde | Mari |
| Grasijela Doring | Donja Felipa |
| Ilijana de la Garsa | Kuka |
| Hani Saenz | g-đica Finolis |
| Marija Fernanda Garsija | g-đa Mondragon |

Vanjske veze
------------

* Sitio oficial